Γιώργος Κωνσταντίνου (ηθοποιός)

Ο Γιώργος Κωνσταντίνου (Αθήνα, 27 Οκτωβρίου 1934Γιώργος Κωνσταντίνου ‐ Ελληνική Δισκογραφία)Η χρονολογία γέννησης αντλήθηκε από την μηχανή αναζήτησης "Που Ψηφίζω" του Υπουργείου Εσωτερικών. είναι Έλληνας ηθοποιός, σεναριογράφος και σκηνοθέτης της τηλεόρασης και του κινηματογράφου καθώς και συγγραφέας θεατρικών κειμένων.

 Πρώιμα χρόνια 
Γεννήθηκε στην πλατεία Βάθη, μια υποβαθμισμένη περιοχή γεμάτη οίκους ανοχής.

Είναι γιος του τενόρου Μιχαήλ Κωνσταντίνου και της ηθοποιού Νίτσας Φιλοσόφου. Ακολουθούσε τη μητέρα του, Νίτσα, και τον πατέρα του, Μιχάλη, σπουδαίους καλλιτέχνες της οπερέτας προπολεμικά, σε μπουλούκια στην επαρχία. Ο ίδιος είχε παίξει σε πολλούς ερασιτεχνικούς θιάσους προτού αποφασίσει να γίνει επαγγελματίας ηθοποιός μετά από προτροπή της μητέρας του.

Έδωσε εξετάσεις για τη Δραματική Σχολή του Εθνικού Θεάτρου, ωστόσο απορρίφθηκε ως "εντελώς ατάλαντος". Τελικά τον κράτησε ο Κάρολος Κουν στο Θέατρο Τέχνης «Κάρολος Κουν».

Καριέρα
Το 1974 έπαιξε, έγραψε και σκηνοθέτησε την τηλεοπτική σειρά Ανθρώπινες ιστορίες της ΥΕΝΕΔ. Το 1975 έπαιξε και έγραψε το Άσε τον κόσμο να γελάσει για το ίδιο κανάλι.

Το 2017 κυκλοφόρησε από τις εκδόσεις Ιανός το αυτοβιογραφικό βιβλίο του με τίτλο Showtime.

Διάκριση

Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης του απονεμήθηκε τιμητική διάκριση για την «προσφορά του στον πολιτισμό».

 Φιλμογραφία 
ΈτοςΤίτλοςΡόλος1961Η Λίζα και η άλληΤζον Πεζίκης1962Οι γυναίκες θέλουν ξύλοΤρούλης1963Ο άντρας της γυναίκας μουΙορδάνης ΣτέκαςΜερικοί το προτιμούν κρύο...ΤρύφωνΤρελοί πολυτελείαςΜηνάςΟ φίλος μου ο ΛευτεράκηςΘανάσης ΚαδρήςΑυτό το κάτι άλλοΣτέλιος ΚαπώνηςΧτυποκάρδια στο θρανίοΙωάννης ΛάβδαςΤο γέλιο βγήκε απ’ τον παράδεισοΠροκόπης1964Οι καθώς πρέπειΣταμάτης ΒελενόπουλοςΗ ΣωφερίναΜιχαλάκης ΧαρίδημοςΓάμος αλά ελληνικάΠέτρος ΒέροςΝυχτοπερπατήματαΓιώργος Κωνσταντίνου1965Η γυνή να φοβήται τον άνδραΑντώνης Κοκοβίκος1966Άνθρωπος για όλες τις δουλειέςΓιώργος Πασπαράτος              * (+ σκηνοθεσία)5.000 ψέμματαΚώστας Τσιφταλέξης               * (+ σκηνοθεσία)1967Καλώς ήλθε το δολλάριοΦίλιππας Αγγελούτσος1968Η ζηλιάραΑργύρης Παντελιάς1969Ξύπνα ΒασίληΒασίλης Βασιλάκης1972Μπουμ ταρατατζούμΒλακόμετρος / Ιππίας1973Η γυναικοκρατίαΛύσσανδρος1980Γεύση από ΕλλάδαΚαζανόβαςΚαθένας με την τρέλλα τουΓιώργος1986Καυτά θρανίακαθηγηγής / Παύλος / Ερρίκος / Νικήτας1987The ΚΟΠΑΝΟΙΛεωνίδας * (+ σενάριο + σκηνοθεσία)Πολίτης γάμα κατηγορίαςΑντύπας Πλακοστέρνας1988Μια παρθένα για μέναΞενοφώνΕπαναστάτης χωρίς αστείαΘωμάς ΛάκαςΝτετέκτιβ για κλάματαΜιχάλης Πόντικας / Μάικ Χάμστερ1989Κύριε καθηγητά, πού κοιμηθήκατε χθες;καθηγητής Πονάει φον Βγάλτον / Ευάγγελος Τίμιος / Χαρούλης / ΑντρέαςΟ διάβολος και το κέρατό τουΒελζεβούλης (Βούλης)Ποιος παντρεύεται τη γυναίκα μου;Διαμαντής1990Το εξπρές του τρελοκομείουΑντύπας Τρύπας2012Αν...Αντώνης Κοκοβίκος

 Προσωπική ζωή 
Ο Κωνσταντίνου έκανε δύο γάμους. Η πρώτη του σύζυγος ήταν η ηθοποιός Μαρία Μαρμαρινού και η δεύτερη η Μαρία Δουρή. Έχει δύο παιδιά, την Άννα η οποία ακολουθεί τα χνάρια του πατέρα της και ασχολείται με την υποκριτική  και τον Γιώργο, ο οποίος είναι πιανίστας.

Παραπομπές

 Εξωτερικοί σύνδεσμοι 
 Γιώργος Κωνσταντίνου στο IMDb
 Ο Γιώργος Κωνσταντίνου δεν διανοείται να σταματήσει να παίζει, αφιέρωμα στο Athens Voice
 Γιώργος Κωνσταντίνου (φιλμογραφία) στο Filmy: Cine DataBase

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν